
        PARLAMENTUL  ROMÂNIEI

                                          CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 28 august 2026
             Nr.  Pl-x  186/2026


                                                                                       7c-13/372/2026
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Propunerii legislative pentru modificarea şi completarea Legii nr.305/2022 privind Consiliul Superior al Magistraturii, trimisă cu adresa nr. Pl- x 186 din 14 aprilie 2026 și înregistrată cu nr. 7c-13/372 din 15 aprilie 2026. 
     În raport cu obiectul şi conţinutul său, propunerea legislativă face parte din categoria legilor organice.
                                                            PREŞEDINTE,
                                                      prof. univ. dr. Liviu – Bogdan CIUCĂ

RAPORT

asupra 
Propunerii legislative pentru modificarea şi completarea Legii nr.305/2022 privind Consiliul Superior al Magistraturii

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea şi completarea Legii nr.305/2022 privind Consiliul Superior al Magistraturii, trimisă cu adresa nr. Pl-x 186 din 14 aprilie 2026 și înregistrată cu nr. 7c-13/372 din 15 aprilie 2026.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera  Deputaţilor este  primă Cameră sesizată.
Consiliul Legislativ a avizat negativ propunerea legislativă prin avizul nr.330/06.04.2026.
Consiliul Superior aL Magistraturii a transmis un aviz negativ prin Hotărârea nr. 56 din 16 aprilie 2026.

Consiliul Economic și Social a transmis un aviz favorabil cu nr.2150/25.03.2026.
Guvernul României a transmis un punct de vedere cu nr.7280/17.06.2026, prin care nu susține adoptarea propunerii legislative.
Comisia pentru drepturile omului, culte și problemele minorităților naționale a avizat negativ propunerea legislativă prin avizul nr.7280/17.06.2026.   

Propunerea legislativă are ca obiect de reglementare modificarea și completarea Legii nr. 305/2022 privind Consiliul Superior al Magistraturii.

Interventiile legislative preconizate au în vedere modificarea procedurilor de alegere și de revocare a membrilor Consiliului Superior al Magistraturii, instituirea unor interdictii pentru aceștia, precum si a modalitătii de asigurare a transparentei activitătii Consiliului.
În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă în şedinţa din 28 august 2026. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingerea Propunerii legislative pentru modificarea şi completarea Legii nr.305/2022 privind Consiliul Superior al Magistraturii.
În raport cu obiectul şi conţinutul reglementării, propunerea legislativă face parte din categoria legilor organice.
                   PREŞEDINTE,                                                                SECRETAR,

   prof. univ. dr. Liviu – Bogdan CIUCĂ                                Petre - Emanoil NEAGU
Consilier parlamentar, Paul Şerban

